कहते हैं कि शिखर पर जो विराजता है वह अकेला हो जाता है यानि वार्ता करने के लिये फिर उसके पास कोई नहीं बचता। हम जानते हैं मनुष्य एक सामाजिक प्राणी है बिना बोले वह रह नहीं सकता नीचे वाले के पास कितनी बातें हैं ऊपर बैठा कितना गधा है उसने किस किस धूर्तता के रास्ते यह स्थान प्राप्त किया है इसकी कथा और अंतर्कथाएँ वह कितना बेइमान है वह कहाँ और कितना कमीशन खात है किसका दुश्मन है और किसको फेवर करता है जैसे तमाम विषय बिखरे पड़े हैं जिसे पर वार्ताएँ होती है बहस और मुसाहिबें निंदारस बतरस। शिखर पर पहुँचा हुआ व्यक्ति इन सबसे वंचित हो जाता है।